TRAXLER LÁSZLÓ : ADALÉK AZ ÁSVÁNYVIZEK MEGVÁLTOZÁSÁHOZ. 
348 
Jóllehet a tényeket, amelyekből ezen következtetéseket levontam, 
kétségteleneknek tartom, mégis nem minden tartózkodás nélkül ismétlem 
ezeket, mert valóban zavarba jönnék, ha máshol végbement hasonló pél¬ 
dákat kellene bizonyságul felhoznom, a midőn jól ismeretes, sok régi hírnevű 
ásványvízről, például a niederseltersiről vagy a karlsbadi forrásokról, 
melyeket különböző korok legkiválóbb chemikusai megvizsgáltak kitűnt, hogy 
összetételeikben szembetűnő ingadozás sohasem volt. Kétségkívül magam 
is aggodalmaskodtam volna, ha következtetéseimet egyéb körülmények is 
nem támogatnák, a melyek valószínűvé teszik, hogy nem csupán a szolyvai 
ásványvíz változott meg, hanem úgy látszik az egész beregmegyei savanyu 
vizterület összes ásványvizei változáson mentek át. 
így a ploszkói savanyúvizet, a mely Molnár 1 860-iki elemzése szerint* 
a szolyvaihoz csaknem hajszálig hasonló tiszta alkális savanyú víz és 1855-ben 
Karlovszky szerint** ennél szénsavdúsabb volt, 1837-ben dr. Cserszky 
elemezte,*** és talált benne «szabad szénsavon kívül 16 obonban 7 szemer 
sósavas keseréleget, 4 szemer szénsavas keseréleget, 12 szemer sósavas 
mészéleget, 6 szemer szénsavas mészéleget, 3 szemer kovaföldet.» Vájjon 
kinek ne jutna erre eszébe KiTAiBEL-nek 1803-iki elemzése? Nem élénk 
bizonysága-e ez a ploszkói savanyuviz teljesen hasonló metamorpliosisainak? 
És ha a geológiai tekintetben teljesen egyenletes Pinnye völgynek és kör¬ 
nyékének sok savanyúvíz-forrását, ezeknek jelenlegi állapotát vizsgáljuk, 
ezek közt olyanokat fogunk találni, a melyek literenkint 0,50—1,00 gramm 
szilárd alkotórészt tartalmaznak, a melyekből csaknem teljesen hiányzik a 
natrium-hydrocarbonat; vannak 2, 3, 4 gr szilárd alkotórészt taralmazók, 
amelyekben a chloridoknak jelentékenyebb szerepük van, és a melyekben 
a kénsav sem hiányzik ; ismét vannak bőven olyanok is, a melyek a szoly¬ 
vai vizet utolérik a szilárd alkotórészek mennyiségében, esetleg szénsav- 
dúsak és mindig tiszta alkális jellegűek. Ha nem is vagyunk ezen feltevésre 
feljogosítva, mégis az eddig felhozottakkal kapcsolatban nagyon való¬ 
színűnek látszik, hogy ezen ásványvizek ily különféle összetételei megfelel¬ 
nek a szolyvai és ploszkói ásványvizekről kimutatott átalakulások egyes 
phasisainak, a mely phasisok talán az idők folyamán folytonos periódu¬ 
sokban ismétlődnék. 
Mindezekkel azonban csupán az érdeklődést óhajtottam felkölteni, 
mind ezen sok tekintetben páratlan ásványos vízterület, mind általános¬ 
ságban az ásványos vizek összetételének megváltozása iránt. Meggyőző¬ 
désem szerint ugyanis igen érdemes és hálás munkát végeznének azok, kik 
az ásványos vizek megváltozását előidéző okok felkutatásában fáradoznának. 
* Molnár J. az i. li. 
** Török J. az i. h. 237. 1. 
•*** Tognio L. az i. li. 
(236) 
